Document ID: 32004D0042

32004D0042
L 009/21
JURNALUL OFÍCIAL AL UNIUNII EUROPENE
DECIZIA CONSILIULUI
din 27 octombrie 2003
privind încheierea unui Acord între Comunitatea Europeană și Federația Rusă de modificare a Acordului din 9 iulie 2002 între Comunitatea Europeană a Cărbunelui și Oțelului și Guvernul Federației Ruse privind comerțul cu anumite produse siderurgice
(2004/42/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf și cu articolul 300 alineatul (3) primul paragraf,
având în vedere propunerea Comisiei,
întrucât:
(1)
La data de 1 decembrie 1997 a intrat în vigoare Acordul de parteneriat și cooperare prin care se instituie un parteneriat între Comunitățile Europene și statele lor membre, pe de o parte, și Federația Rusă, pe de altă parte (1).
(2)
Articolul 21 din Acordul de parteneriat și cooperare prevede că schimburile de produse din Comunitatea Europeană a Cărbunelui și Oțelului (denumită în continuare „CECO”) sunt reglementate de dispozițiile titlului III, cu excepția articolului 15, și dispozițiile unui acord.
(3)
La data de 9 iulie 2002, CECO și Federația Rusă au încheiat un Acord privind comerțul cu anumite produse siderurgice (2), aprobat în numele CECO prin Decizia 2002/603/CECO a Comisiei (3).
(4)
Tratatul CECO a expirat la data de 23 iulie 2002. Părțile au convenit, în temeiul articolului 10 alineatul (2) din acordul menționat anterior, că acest acord va fi prelungit și că toate drepturile și obligațiile create vor fi menținute după data expirării.
(5)
Părțile au inițiat consultări, în conformitate cu procesul-verbal agreat nr. 2 din acordul menționat anterior și au concluzionat că grupele de produse SA5 și SA6 trebuiau incluse numărului de produse care intră sub incidența acordului, fiind supuse limitelor cantitative corespunzătoare,
DECIDE:
Articolul 1
(1) Se aprobă, în numele Comunității, Acordul din 9 iulie 2002 între Comunitatea Europeană și Guvernul Federației Ruse de modificare a Acordului între CECO și Guvernul Federației Ruse privind comerțul cu anumite produse siderurgice.
(2) Textul acestui acord este anexat la prezenta decizie.
Articolul 2
Președintele Consiliului este autorizat să desemneze persoanele abilitate să semneze acordul prevăzut la articolul 1.
Adoptată la Luxemburg, 27 octombrie 2003.

Labels: 1
15
18